Kot pomemben habitat za živa bitja v visoki Arktiki in postojanka za selivke je bila ožina v sredini Bathurstovega otoka že leta 1982 razglašen za Ramsarsko mokrišče mednarodnega pomena, leta 1985 pa zaščiten tudi na nacionalni ravni kot "Polar Bear Pass National Wildlife Area". Leta 2015 je bil ustanovljen še narodni park Qausuittuq, ki obsega severozahodni del otoka s priobalnimi vodami in nekaj manjšimi bližnjimi otoki v tem delu, tako da je zdaj zaščiten znaten del ozemlja.